Source: http://www.urso.gov.sk/?q=Pre%20spotrebite%C4%BEa/Platn%C3%A1%20legislat%C3%ADva%20k%20problematike%20%E2%80%9Ezmena%20dod%C3%A1vate%C4%BEa%20plynu%E2%80%9C
Timestamp: 2018-01-19 19:38:29+00:00

Document:
Platná legislatíva k zmene dodávateľa plynu | Úrad pre reguláciu sieťových odvetví
Platná legislatíva k zmene dodávateľa plynu
1. Zákon č. 251/2012 Z. z. o energetike a o zmene a doplnení niektorých zákonov
Osobitne upozorňujeme na
§ 15 ods. 14: Právo výberu dodávateľa plynu podľa tohto zákona má každý odberateľ plynu.
§ 15 ods. 15: Účastníci trhu s plynom sú povinní dodržiavať pravidlá trhu s plynom.
§ 15 ods. 16: Pri zmluve o dodávke plynu a zmluve o združenej dodávke plynu, uzatvorenej na neurčitý čas, je výpovedná lehota jeden mesiac, ktorá začína plynúť od prvého dňa mesiaca nasledujúceho po doručení písomnej výpovede a skončí sa uplynutím posledného dňa príslušného mesiaca.
§ 17 ods. 9: Odberateľ plynu má právo zmeniť dodávateľa plynu. Dodávateľ plynu nesmie požadovať od odberateľa plynu finančnú úhradu za vykonanie zmeny ani žiadne iné platby.
§ 69 ods. 2 písm. a): Dodávateľ plynu, ak je dodávateľom plynu poskytujúcim univerzálnu službu, je povinný
uzatvoriť zmluvu o združenej dodávke plynu na vymedzenom území s každým odberateľom plynu v domácnosti, ktorý o to požiada, ak sú splnené obchodné podmienky dodávateľa plynu, je k dispozícii dostatočná prepravná, distribučná a uskladňovacia kapacita a dostatočné množstvo plynu; povinnosť dodávateľa plynu uzatvoriť zmluvu o dodávke plynu sa nevzťahuje na odberateľa plynu v domácnosti, ktorý za posledných 12 mesiacov závažne porušil zmluvu o dodávke plynu alebo zmluvu o združenej dodávke plynu alebo neoprávnene odoberal plyn,
informovať na svojom webovom sídle a na svojich obchodných miestach odberateľa plynu v domácnosti o možnosti uzatvoriť zmluvu o združenej dodávke plynu, ktorou sa poskytuje univerzálna služba.
§ 70 ods. 1 písm. a): Odberateľ plynu má právo
uzatvoriť zmluvu o dodávke plynu s dodávateľom plynu; odmietnutie uzatvoriť zmluvu o dodávke plynu musí dodávateľ plynu odôvodniť ,
požadovať pred uzatvorením zmluvy o dodávke plynu sprístupnenie informácií súvisiacich so základnými náležitosťami zmluvy; dodávateľ plynu je povinný tieto informácie odberateľovi plynu poskytnúť pred uzatvorením zmluvy,
na bezplatné priradenie svojho odberného miesta k novému dodávateľovi plynu v lehote do troch týždňov od doručenia žiadosti; toto ustanovenie nemá vplyv na prípadné zmluvné záväzky voči predchádzajúcemu dodávateľovi plynu alebo iným účastníkom trhu s plynom,
bezodplatne získať prostredníctvom dodávateľa plynu merané údaje o spotrebe na svojom odbernom mieste v súlade s Vyhláškou úradu č. 4/2013 z. z., ktorou sa ustanovuje spôsob, rozsah a štruktúra poskytovania merných údajov o spotrebe na odbernom mieste odberateľa plynu a ich uchovávanie
2. Vyhláška úradu č. 24/2013 Z. z., ktorým sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom
Osobitne upozorňujeme na § 72 až § 74 predmetného nariadenia vlády „Zmena dodávateľa plynu".
3. Prevádzkový poriadok prevádzkovateľa distribučnej siete
V 10. kapitole prevádzkového poriadku je uvedený proces zmeny dodávateľa plynu.
Dokument je k nahliadnutiu na web-stránke SPP - distribúcia, a.s., zložka "Obchodno-technické informácie"
Matematická otázka * 12 + 2 =
9:00 - 12:30 / 13:00 - 14:00 Dňa 29.12.2017 bude podateľňa prijímať zásielky do 11:30.

References: § 15

§ 15

§ 15

§ 17

§ 69

§ 70
 § 72
 § 74